|  |  |
| --- | --- |
| OTSUS | EELNÕU |
| Vohnja | 19. juuni 2024 nr  |
|  |  |

Loa andmine riigihangete korraldamiseks

Aluseks võttes kohaliku omavalitsuse korralduse seaduse paragrahvi 22 lõike 1 punkti 8, Kadrina Vallavolikogu 29.05.2019. aasta määrusega nr 29 kehtestatud „Kadrina valla hankekord“ paragrahvi 8 lõike 1 ja Kadrina Vallavolikogu 31. 01. 2024 määrusega nr 25 kehtestatud „Kadrina valla 2024. aasta eelarve vastuvõtmine“ Kadrina Vallavolikogu

o t s u s t a b:

1. Anda vallavalitsusele luba viia läbi 2024. aastal avatud hankemenetlusena riigihanked “Kadrina valla õpilasliinide teenindamine” hankeperioodiga 5 aastat ja „Kadrina Keskkooli koristus“ hanketähtajaga 2 aastat.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

(allkirjastatud digitaalselt)

Madis Viise

vallavolikogu esimees

Seletuskiri otsuse eelnõu „Loa andmine riigihangete korraldamiseks“ juurde

Aastal 2024 lõpeb senine, 5 aastat kestnud õpilasliinide teenindamise hankeleping. Väljakuulutatava hanke parima pakkujaga sõlmitakse leping järgnevaks 5-ks aastaks, eeldatava maksumusega 600 000 eurot. Kooli koristushange lõpeb 2024. aasta suvel ja ettepanek on korraldada hange kaheks aastaks. Hanke eeldatav maksumus on ~160 000 eurot.

Seletuskirja koostas

Meelis Salm

jurist